[{"text_idx": "#000001", "text": "Mae ein milltir sgwa\u0302r wedi\u2019i chanoli o amgylch pentref Talog yng Ngogledd-orllewin Sir Gaerfyrddin wledig. Tir amaethyddol sydd yn yr ardal hon, ffermydd godro a defaid yn bennaf. Mae\u2019r dirwedd yn fryniog ac yn wyrddlas, gyda chymoedd serth sy\u2019n rhedeg o\u2019r gogledd i\u2019r de, wedi\u2019u cerfio gan ddw\u0302r tawdd rhewlifoedd ar ddiwedd yr Oes Ia\u0302 ddiwethaf."}, {"text_idx": "#000002", "text": "Mae yna ymdeimlad cryf o gymuned a diwylliant yma, ac mae\u2019r calendr ffermio, digwyddiadau lleol, eisteddfodau a sioeau amaethyddol yn dal i fod yn rhan annatod o fywyd yr ardal. Er nad yw\u2019n fferm odro mwyach, rydym \u2019nawr yn magu defaid Balwen (brid prin o ddefaid mynydd brodorol yn Sir Gaerfyrddin), ynghyd a\u0302 gwyddau, moch ac ieir."}, {"text_idx": "#000003", "text": "Buom yn meddwl yn ddwys ynghylch lle i leoli\u2019r nano-ddistyllfa ar y fferm. Yn y pen draw, y beudy aeth a\u0302 hi. Dyna\u2019r lleoliad gorau, yn o\u0302l pob golwg, o ran golau, ac roedd yna ddigon o le i\u2019r ddistyllbair. Yn fwyaf pwysig, dyna\u2019r adeilad sydd agosaf at y ffermdy (mae hi\u2019n bwrw glaw yn aml yn yr ardal hon!). Ar o\u0302l mynd trwy\u2019r holl waith paratoi diflas (ond pwysig) mewn perthynas a\u0302 thrwyddedu, diogelwch ta\u0302n, hylendid bwyd, ac ati, o\u2019r diwedd, roedd pethau\u2019n dechrau siapio. Nid yw\u2019r beudy\u2019n adleisio synau\u2019r fuches, yn dod i gael ei godro ddwywaith y dydd, mwyach. Yn lle hynny, rydym yno\u2019n brysur wrth ein gwaith \u2013 yn distyllu, yn potelu, yn labelu ac yn pacio popeth a\u0302 llaw, gan sicrhau bod bob swp bach o Jin Talog y gorau y gall fod."}, {"text_idx": "#000004", "text": "DISTYLLUMeryw, dw\u0302r o Gymru, gwirod grawn organig, a llawer o waith caled!"}, {"text_idx": "#000005", "text": "POTELUMae pob potel o Jin Talog yn cael ei llenwi a\u2019i labelu a\u0302 llaw"}, {"text_idx": "#000006", "text": "Yma yn Jin Talog, rydym yn gwneud popeth a\u0302 llaw, a hynny\u2019n ddyfal ac yn ofalus. Mae maint bach ein distyllfa yn ein galluogi i fireinio ein jin a\u0302 chariad a sylw."}, {"text_idx": "#000007", "text": "Ni fyddem yn newid dim!"}, {"text_idx": "#000008", "text": "Ewch a\u0302 fi i\u2019r jin!"}, {"text_idx": "#000009", "text": "Ymwelwch a\u0302\u2019n siop ar lein."}, {"text_idx": "#000011", "text": "Byddem wrth ein bodd yn rhoi gwybod ichi yn gyntaf pan fyddwn yn rhyddhau sypiau newydd o jins argraffiad cyfyngedig, neu god disgownt neu hyd yn oed i rannu lluniau o w\u0302yn newydd-anedig ar y fferm. Os oes unrhyw beth o ddiddordeb, yna byddem wrth ein bodd yn cadw mewn cysylltiad."}, {"text_idx": "#000013", "text": "To provide the best experiences, we use technologies like cookies to store and/or access device information. Consenting to these technologies will allow us to process data such as browsing behavior or unique IDs on this site. Not consenting or withdrawing consent, may adversely affect certain features and functions."}]